I 1987 ble Tique solgt til svenske Bonnier Media, som i 1989 solgte det tilbake til Qvale og Herding. I 1993 var Lisbeth Gulbrandsen moteredaktør og Bent Arnesen redaksjonssjef. Ny redaktør i mars 1994 var Anette Stai, men i juni 1994 gikk eieren Rosenudde Forlag konkurs. Herding eide Rosenudde Forlag, som eide Tique og Menn Tique. Etter konkursen fortsatte Tique med Bonniers som nye eiere og det nye Semic Nordisk Forlag som utgiver. Opplaget var på dette tidspunkt 30 000 og 12 nummer årlig. Året etter, i 1995, solgte Qvale og Herding seg ut for godt.